கேள்வி: மலேசிய நீதி அரண்மனை - பொது பற்றி விளக்கவும்.
பதில்: மலேசியாவின் நீதித்துறை அமைப்பிற்கு முறையான ஒரு கட்டிடம் தேவைப்பட்டதால், புத்ராஜெயாவின் 3-ஆவது புறநகர்ப் பகுதிக்குள் ஓர் இடம் அடையாளம் காணப்பட்டது. கட்டிடத்தை வடிவமைக்க அக்கிடா கட்டிடக் கலைஞர் நிறுவனம் (''aQidea Architect'') நியமிக்கப்பட்டது. இந்தக் கட்டிடக் கலைஞர் நிறுவனம், அந்தக் கட்டத்தில் மலேசியப் பிரதமர் அலுவலகமான பெர்டானா புத்ரா கட்டிடம் கட்டப்படுவதற்கு உதவியாக இருந்தது. பெர்டானா புத்ரா கட்டிடம் கட்டி முடிக்கப்பட்ட பின்னர் மலேசிய நீதி அரண்மனையின் கட்டுமானம் தொடங்கியது. மலேசிய நீதி அரண்மனை வளாக அமைப்பில் இரண்டு உச்ச நீதிமன்றங்கள், ஆறு மேல்முறையீட்டு நீதிமன்றங்கள், தலைமைப் பதிவாளர் அலுவலகம், உச்ச நீதிமன்றத்திற்கான இரண்டு பதிவகங்கள், மேல்முறையீட்டு நீதிமன்றத்திற்கான அலுவலகங்கள், ஒரு மாநாட்டு அரங்கம், ஒரு நூலகம் மற்றும் ஓர் அருங்காட்சியகம் ஆகியவை உள்ளன. இந்த வளாகம் பற்பல பாதுகாப்பு நுழைவாயில்களையும்; பாதுகாப்புப் பாதைகளையும் கொண்டுள்ளது. நீதிபதிகள், வழக்கறிஞர்கள், சாட்சிகள், பொதுமக்கள் மற்றும் குற்றம் சாட்டப்பட்டவர்களுக்காகத் தனித் தனிப் பாதைகள் உள்ளன. அத்துடன் நீதிபதிகள், சாட்சிகள், பொதுமக்களுக்கு என தனித் தனி வாகன நிறுத்துமிடங்களையும் கொண்டுள்ளது.
கேள்வி: மலேசிய நீதி அரண்மனை - கட்டிடக்கலை பற்றி தகவல் சொல்.
பதில்: நீதி அரண்மனையின் வடிவமைப்பு இந்தியாவில் உள்ள தாஜ்மகால் போன்ற பாரம்பரிய இசுலாமிய கலாசாரத்தின் தாக்கங்களைக் கொண்டுள்ளது. அத்துடன் கோலாலம்பூர் உள்ள சுல்தான் அப்துல் சமாட் கட்டடம் மூரிஷ் கலாசாரமும்; பல்லேடியன் வடிவமைப்பு போன்ற மேற்கத்திய பாரம்பரிய தாக்கங்களும், இந்த நீதி அரண்மனை வடிவமைப்பில் பிணைக்கப்பட்டு உள்ளன. இந்த வளாகத்தில் நீதித்துறைக்கு என ஐந்து மாடி கட்டிடமும்; நீதிமன்றங்கள் மற்றும் அலுவலகங்களுக்கு என இரண்டு மாடி கட்டிடடங்களும் உள்ளன.